钦定古今图书集成/历象汇编/乾象典/第051卷 > 阁道
## 钦定古今图书集成/历象汇编/乾象典/第051卷 > 阁道

按《星经》阙。

按《史记天官书》：“紫宫后六星绝汉抵营室，曰阁道。”

〈注〉索隐曰：绝，度也。抵，属也。《乐叶图》云：“阁道，北斗之辅。”石氏云：“阁道六星，神所乘也。”正义曰：阁道六星，在王良北。飞阁之道，天子欲游别宫之道。

按《汉书天文志》，“紫宫后十七星，绝汉抵营室，曰阁道。”
按《晋书天文志》，“阁道六星，在王良前，飞道也，从紫宫
至河神所乘也；一曰阁道星，天子游别宫之道也。”
按《隋书天文志》，“阁道六星，在王良前，飞道也，从紫宫
至河神所乘也。阁道主道里，天子游别宫之道也。亦
曰阁道，所以捍难灭咎也。一曰王良旗，一曰紫宫旗，
亦”所以为旌表，而不欲其动摇。旗星者，兵所用也按《宋史天文志》，“阁道六星，在王良前，飞道也，从紫宫
至河神所乘也。一曰主辇阁之道，天子游别宫之道
也。”

按《观象玩占》，“阁道六星，王良前，从紫宫至河中。王良
旗也。一曰紫宫旗，水官也。主捍难灭咎。又曰天子御
道神所乘，主道路，又主天子游别宫之道。”